**Pályázati kiírás – Magyarországi Falumegújítási Díj 2013.**

**A Belügyminiszter és a Vidékfejlesztési Miniszter**

közösen meghirdeti a

**Magyarországi Falumegújítási Díj 2013.**

pályázatot

**„Jobban élni”**

mottóval.

A pályázatot meghirdetők célja, hogy felkutassák, díjazzák és ezzel „reflektorfénybe állítsák“, azokat a települési közösségeket, amelyek kimagasló és példaszerű színvonalon végzik jövőbemutató fejlesztési munkájukat. A kiírók a példák bemutatásával, az információk cseréjével javítani kívánják a falumegújítást végző községek eredményeit, a jó példákkal el kívánják érni, hogy a falumegújítás mozgalommá szerveződjön.

Az idén ötödik alkalommal meghirdetésre kerülő „Magyarországi Falumegújítási Díj” pályázat ezúttal is az „Európai Falumegújítási Díj” pályázati kiírás követelményein alapul, amelyet az Európai Falumegújítási és Vidékfejlesztési Munkaközösség írt ki.

A magyarországi pályázatnak – a hazai falufejlesztési tevékenységek elismerése mellett – az is célja, hogy kiválassza azt a települést, amely a leginkább méltó módon képviselheti hazánkat az európai megmérettetésen. A honi versengés mottója és követelményei alapvetően megegyeznek az európaival, hogy az adott szempontok szerinti legkiválóbb hazai település mutatkozhasson be a nemzetközi porondon.

A pályázat mottója arra vonatkozó jelzés, hogy a "gyorsabbra, magasabbra, nagyobbra" jellegű mennyiségi célok csak ritkán lehetnek a falusi települések sikerének receptjei. Sokkal inkább az életminőség javulása kell, hogy a vidéki települések mindennapjainak célja legyen.

A mottónak megfelelően a pályázatok értékelése a megtett fejlődési útra, a kiinduló helyzettel összevethető javulásra fog irányulni, abban az értelemben, hogy "jónak lenni jó, jobbá válni még jobb".

Kiemelt szempont a pályaművek elbírálása során, hogy a bemutatkozó települések fejlesztései feleljenek meg a Településfejlesztési füzetek különszámaként minden falunak eljuttatott “Irányelvek az európai falvak és vidéki térségek fenntartható fejlődéséért“ dokumentumban foglaltaknak.

(letölthető: <http://www.kormany.hu/hu/dok?source=1&type=301#!DocumentBrowse>).

**A pályázat benyújtása, elbírálása**

Pályázatot egy község önkormányzata, vagy községek együttműködő társulása (max. 20.000 lakossal) nyújthat be. Amennyiben az adott település önkormányzata nem kíván pályázni, a pályázatot civil szervezetek is benyújthatják. A Magyarországi Falumegújítási Díj Pályázat előző kiírásainak győztesei önálló településként nem nyújthatnak be pályázatot.

A pályázatokat egy nyomtatott példányban és egy DVD példányban kell a területileg illetékes állami főépítészhez benyújtani. A borítékra kérjük ráírni: „Falumegújítási pályázat 2013”.

A pályázatok két ütemben kerülnek minősítésre.

Első ütemben a pályaművek az állami főépítészek területi illetékessége szerint (a továbbiakban régió) kerülnek elbírálásra. A helyi zsűrik elnökei az állami főépítészek, tagjai a regionális fejlesztési ügynökségek (RFÜ), a LEADER Helyi Akciócsoportok, és a Magyar Urbanisztikai Társaság Falutagozatának (MUT) regionális szinten kijelölt képviselői.

A zsűrik régiónként legfeljebb két pályázót juttathatnak tovább országos szintre.

A pályázók végső sorrendjéről, besorolásáról a belügyminiszter és a vidékfejlesztési miniszter által kinevezett, a két tárca, az állami főépítészek, a MUT és a Magyar Építőművészek Szövetségének képviselőiből álló szakértői bizottság dönt.

A legmagasabb pontszámot elérő települések esetében a bizottság helyszíni bejárást, konzultációt tart.

A pályázatok elbírálása ingyenes.

**Határidők:**

2013. október 18. A pályázatok beküldési határideje

2013. november 6. A pályázatok regionális szintű minősítése

2013. nov. 7- dec. 6. A szakértői bizottság helyszíni bejárásai

2013. 50. hét A szakértői bizottság ülése, döntéshozatal

2014. február 6. A győztes pályázatának beküldési határideje

 az Európai Falumegújítási Díj pályázatra

2014. tavasza A 2013. évi. Magyarországi Falumegújítási Díjak átadása, falumegújítási konferencia Újszilváson (Pest Megye)

**A pályázattal benyújtandó dokumentumok**

* A pályázati formanyomtatvány elektronikus és papír alapon kitöltve
1. sz. melléklet)
* Az illetékes állami főépítész igazolása a településfejlesztési koncepcióval és a településrendezés eszközeivel való ellátottságról (2. számú melléklet. Nem kell előzetesen beszerezni, az állami főépítész az előminősítés során adja ki az igazolást.)
* Legalább 3 digitális fénykép emberekről, a tájról, építményekről, amelyek a későbbiek során a kiíró minisztériumok sajtótájékoztatói és publikációi részeként kerülhetnek felhasználásra. (A szöveges részeket WORD dokumentumként, a képeket legalább 300 dpi felbontással, képenként maximum 4 MB terjedelemben.)
* Tervek, fényképek, magyarázatok, grafikonok, „ilyen volt ilyen lett” típusú ábrázolások stb, amelyeknek el kell férniük 2 db – 90 cm széles és 120 cm magas – tablón, a jobb megértés érdekében, illetve kiállítási céllal is. A legjobb, ha nyomtatott plakáton kerülnek összefoglalásra, és hengerré göngyölve küldik meg, ha lehet digitalizált változatban is.
* A településnek és környezetének 1:50.000, vagy 1:25.000 arányú térképe, szintvonalakkal. Amennyiben van(nak), régi térkép(ek); ha rendelkezésre áll, digitalizált formában is.
* További dokumentumok, mint pl. tervek, kiadványok, újságcikkek, háttér információk, videofelvételek stb. is csatolhatók.

**A pályázatok minősítési szempontjai**

Általánosságban a fejlesztési folyamatokra vonatkozóan az kerül értékelésre, hogy a község a fejlesztései során milyen mértékben reagált a fejlesztési folyamat megkezdésekor rögzített kiinduló helyzet erősségeire, gyengeségeire, a lehetőségekre és veszélyekre, mennyire eredményesen tudta megvalósítani a kitűzött célok érdekében szükséges tennivalókat.

**Jogosultsági feltételek (ezek hiánya kizáró körülmény)**

A fejlesztés tervszerűsége: megfelelő minőségű településfejlesztési koncepció, a jogszabályoknak megfelelő településszerkezeti terv és helyi építési szabályzat.

**I.) Programok és projektek (szempontonként 10-10 pont)**

Az alábbi tématerületekre vonatkozóan, illetve a helyi prioritásoknak megfelelően

1. Mező- és erdőgazdálkodás, gazdaság és munkahelyek,
2. Táj, talajok, víz és ökológia
3. Energia és klímaváltozás
4. Helyi ellátási és közlekedési rendszerek
5. A gazdasági, az ökológiai és a társadalmi követelményekre egyaránt tekintettel lévő településfejlesztés.
6. Településkép, épített környezet
7. Képzés, kultúra, identitás
8. Szociális ellátás, demográfiai változások
9. Generációk, kisebbségek és nemzetiségek, nemek közti viszonyok

**II.) Módszerek (szempontonként 5-5 pont)**

1. Információáramlás és kommunikáció
2. Saját kezdeményezések és lakossági részvétel
3. Együttműködés és hálózatok

4. Szakértők bevonása

**III.) Irányultság és stratégia (szempontonként 5-5 pont)**

1. Célirányosság
2. Komplexitás, rendszerszerűség
3. Fenntarthatóság

**Díjak**

A bírálat első szakaszában a regionális zsűrik javaslata, illetve a Magyar Nemzeti Vidéki Hálózat elnökségének döntése alapján a 10 legkiválóbb pályaművel pályázó településének díjként, falufejlesztési témájú rendezvény lebonyolításának költségeit ítélhetik meg.

A bírálat második szakaszába bekerülő pályázatok az alábbi díjazásban részesülhetnek:

1. A nyertes pályázó „*A* *Magyarországi Falumegújítási Díj I. helyezése a falufejlesztés legkiemelkedőbb minőségű megvalósításáért – 2013.”* elnevezésű elismerésben részesül, továbbá nevezésre kerül az „Európai Falumegújítási Díj – 2014.” pályázatra, a meghirdetők fedezik a nevezési díjat. A győztes jogot szerez, hogy helyszíne lehessen a 2016. évi díjátadó ünnepségnek és falumegújítási konferenciának. Az I. helyezés nem megosztható.
2. Több pályázat is elnyerheti a második helyezést, amely során a pályázók a *„Magyarországi Falumegújítási Díj a fenntartható falufejlesztés kiváló színvonalú megvalósításáért – 2013.”* elnevezésű elismerésben részesülnek.
3. A következő kategóriában díjat kapnak *„A falumegújítás több területén elért kiemelkedő teljesítményért – 2013.”*.
4. Minden pályázatot benyújtó elismerésben részesül.

Az országos díjak nem jelentenek közvetlen pénzbeli juttatást, hanem emléktárgyak, oklevelek kerülnek átadásra.(A nyertesek listáját – az értékelést követően – a két minisztérium, a Magyar Nemzeti Vidéki Hálózat, az RFÜ-k és a MUT honlapján lehet megtekinteni, illetve megjelenik az Önkormányzati Hírlevélben.)

**További információk:**

BM részéről: Madaras Attila, szakmai főtanácsadó

Tel.: 1-441-1424

Fax: 1-999-4392

E-mail: attila.madaras@bm.gov.hu

VM részéről: Bajdik Juditvidékfejlesztési referens

Tel.: 1-795-6063

E-mail: judit.bajdik@vm.gov.hu

A Magyar Urbanisztikai Társaság Falutagozata részéről: dr. Ónodi Gábor elnök

Tel.: 28-522-012

Fax: 28-415-383

E-mail: onodi.gabor@kti.szie.hu

**Állami főépítészek**

(Ahol külön nem jelezzük, az illetékességi terület megegyezik a statisztikai régiókéval. Balaton Kiemelt Üdülőkörzet = BKÜ)

Asszony Emma, Csongrád Megyei Kormányhivatal

6720 Szeged, Horváth Mihály u. 1/B, Tel.: (62) 551-959

Bernáth Mihály, Borsod-Abaúj-Zemplén Megyei Kormányhivatal

3525 Miskolc, Pf.: 367., Tel.: (46) 512-971,

Fakász Tamás, Fejér Megyei Kormányhivatal

8000 Székesfehérvár, Szent István tér 9.,Tel.: (22) 512-250

(BKÜ nélkül)

Ifj. Horváth János, Somogy Megyei Kormányhivatal

7401 Kaposvár, Pf.: 281., (82) 502-650

(Illetékességi terület: Somogy megye és a BKÜ)

Jambrik Imre, Hajdú-Bihar Megyei Kormányhivatal

4002 Debrecen, Pf. 105., Tel.: (52) 238-193

Keresztes Sándor, Győr-Moson-Sopron Megyei Kormányhivatal

9021 Győr, Káptalandomb 28.,Tel.: (96) 517-004

(BKÜ nélkül)

Marsalné Kovács Judit, Pest Megyei Kormányhivatal

1373 Budapest, Pf.: 557., Tel.: (1) 269-4550

Zambó Terézia, Baranya Megyei Kormányhivatal

7624 Pécs, Szent István tér 15., Tel.: (72) 507-099

(Illetékességi terület: Baranya és Tolna megye)